section_heading: Placentarna uloga
paragraph_text: Fetalni hemoglobin ima veći afinitet prema kisiku nego adultni hemoglobin, što omogućuje difuziju kisika iz majčina krvožilnog sustava do ploda. Krvožilni sustav majke nije izravno povezan s plodom, tako da posteljica funkcionira kao dišno središte ploda, kao i mjesto filtracije plazmatskih hranjivih i otpadnih tvari. Voda, glukoza, aminokiseline, vitamini i neorganske soli slobodno difundiraju kroz posteljicu zajedno s kisikom. Pupčane arterije nose krv do posteljice, koja ju upija kao spužva. Kisik odlazi iz posteljice do korionskih resica, alveolastih struktura, odakle dolazi do pupčane vene.